
TVIagno profecto fiiit Antiquarum Literarum 
ad pellendam medii aevi barbariem vis et 
auctoritas. Harum enim studium ut primum 
in Italia renatum inque alias deinde regiones 
traductum fuerat; egregii qnique viri salubri 
illa veterum disciplina imbuti, gravissimorum 
errorum caussis indagatis, nil non praeclarum 
et ingenio concipere et in bominum luce 
ponere ac commendare, laetioris omnino in 
maximis rebus conditionis auctores esse coepe- 
runt. Quorum quidem exemplum alii identi- 
dem secuti, eo magis et ipsi profuerunt literis, 
et vero bas prodesse ipsarum studiosis coege- 
runt, quo diligentius severiusque eas tractare, 
quoque magis iis Criticam adhibcre institue- 
runt. Cum enim praeclarae bujus artis ope 

obscura illustrentur , corrupta emendentur , 
falsa in primis a veris discernantur , facile ejus 
ad veterum scripta interpretanda et declaranda 
intelligitur momentum v Namque sic eo sponte 
valet, ut quae illorum monumentis continentur 
artes et doctrinae longe pulcerrimae et homi- 
num generi iructuosissimae , cum explicentur 
diligenter, tum rei publicae usui adhibeantur. 
In quibus quidem principem quendam locum 
concedendum esse Gentium Historiae et sciunt 
omnes et fatentur. Haec autem, ut universa, 
ita praesertim antiqua, sine Critica ejus 
monumentis adbibita adeo non tractari potest, 
suam ut dignitatem et auctoritatem amittat 
plane. Itaque et alii literarum principes, et 
vero , teste Ruhnkenio , Tiberius Hemsterhusius 
id solebat etiam atque etiam praecipere, ut 
Gritices ei lumen admoveretur. Cujus equidera 
praecepti eo magis agnovi praestantiam, quo 
accuratius et literis et historiae operam navare 
institui: et quandoquidem lioc anno gentium 
historiam disciplinae meae alumnis sum tra- 
diturus, neque meae personae accommodatius , 
nec vestris, Auditores, studiis dignius, nec 
denique Athenaei nostri civibus utilius inveni, 
de quo verba facerem , argumentum , quam 
hoc ipsum de Critica, historiae diligenter 
adhiberula. 

Quod quidem argumentum ubi rnon ■ ea 
orationis bonitate disserendique evidentia ac 
gravitate, quae ab oratore postulantur, ex- 
piicitum fuerit: cogitent velim periti harura 
rerum judices et hanc aetatem meam juvenilem 
et doctrinae mediocritatem 9 tum sciant iidem 
tantum abesse, ttt ego mihi videar novi quid 
esse de tanta re prolaturus, ut aliorum sen- 
tentiam explicare tantummodo «t commendare 
aggrediar. 

* ■ 

Gum varia sit hbminnm de variis disciplinis 
sententia, ut ab aliis negligantur et contem- 
nantur subinde, quae aliis nnice placent, 
miretur quispiam, de una historia non adeo 
discrepans ferri judicium. Hanc enim utilem 
omnes, in primisque suavem et cognitu ju- 
cundam ducunt. Gujus rei caussa si quaeratur, 
ex ipsa historiae natura repetenda videtur. 
Non emm abstrusis continetur rerum difficilli- 
marum extraque factum positarum disquisitio* 
nibus, quas qui rite perciperent, omni aevo 
fuerunt pauci; neque etiam ad peculiarem 
vitae, locorum, temporum conditionem refer- 
tur, in qua te versari oporteat, ut disciplinae 
dignitatem sentias penitus ; sed pertinet ad res 
ab hominibus variis temporibus variisque in 
locis gestas, quae, utpote in facto positae, nee 

tantopere communem hominum intelligentiam 
superant, et vero ideo advertunt plerosque, 
quoniam ubivis eos, quibuscum ipsis generis 
cognatio et similitudo intercedit, agentes pa- 
tientesve spectant. Itaque non cultis tantum 
doctisque viris , sed homini universe humanae- 
que naturae proprium est historiae studium. 
Indicant id pueri, quos nemo facile attenderit, 
quin vehementem in iis res gestas cognoscendi 
ardorem animadverterit , ita ut mirifice earum 
narratiunculis delectentur, teneantur, movean* 
tur etiam in utramque partem , et vix satientur 
audiendo: declarant homines inculti, qui luben- 
ter fere et alios res gestas enarrantes audiunt, 
et ipsi inter se 9 de iis in primis, quae suA 
patrumque memori& acciderunt , licet incondite 
subinde , at jucunde tamen confabulantur : 
probant denique gentes rudes et barbarae, 
quarum sive «Wwi sive vates, seu bardos, 
aliove nomine dictos majorum facinora summa 
cum audientium approbatione enarrare et divinis 
ferme laudibus celebrare, ex veterum Graeco- 
rum fu/Joif et peregrinatorum testimoniis uni* 
cuique notum esse opinor. Adeo verum est, 
quod modo proferebam, historiam ut ingenio 
nostro plane congruam, ita se sponte sua 
commendare omnibus! 

At vero multum abest, Auditores, ut his 
puerorum et gentium incultarum narratiunculis 
gravissimae disciplinae munus absolvi putem. 
Est Ilistoria omnino factorum enarratio, cujus 
quodammodo intelligendae capaces sunt plurimi , 
verum non fahulae instar leve quodcumque 
futileve negotium proponit : ipsas gentium res 
gestas complectitur , acerrimumque semper 
veri studium requirit ; et quoniam res gestae 
tum demum plene enarratae et sunt et haben» 
tur^ quando non tantum quid acciderit, sed 
in primis unde illud et quomodo sit factum, 
^explicitum est: historia insuper rerum caussas, 
sive in eorum, qui eas gesserunt, conditione, 
ingenio, moribus, sive in populorum indole, 
seu in peculiari locorum temporumque ratio- 
ne positas, exbibet; praecipuaque negotiorum 
momenta, quae ad ea interius perspicienda 
faciant, tum eorundem eventus adducit. Haec 
enim si ex bistoria tollas, *y*u*p* quidem, 
ludicrum spectaculum relinquitur, minime 
autem eruditionis est scbola ; oblectationem in 
praesens, in posterum nullam utilitatem affert. 
Sic inter primarios veterum historicos maxime 
Polybius judicavit, idemque gentium res 
gestas ita descripsit, ut ex earum cognitione 
ad prudentiam sapientiamque proficere licereU 
Quam quidem palmarii scriptoris sententiam 

ante hoc decennium diserte celebravit Borge- 
rus ille vestras , Academiae Lugdimo Batavae 
tnm decus et ornamentum. 

Verumtamen sic historiam tractare tamque 
uberes ex ea fructus percipere nemo potest, 
nisi qui Criticam ei adhibuerit. Nonnulli 
peryolutatis historiae compendiis , mirifice don- 
tinuo et sibi et sui similibus sapere videntur, 
celebrant crepantque historiam pragmaticam et 
philosopham ejus tractandae rationem , ne illud 
etiam tenentes, quid verum sit, quid pro- 
babile, quid falsum, modumque, quo haec 
dignoscantur, ignorantes plane. Quorum dici 
non potest quantum et verae eruditioni et 
historiae potissimum noceat temeritas. Nam 
suo indulgentes sive philosophandi sive fingendi 
studio, principum, quae ad historiam perti* 
nent, disciplinarum et assiduam respuunt me- 
ditationem et labefactant tblluntque fundamenta: 
aversantur Geog^aphiae, quam perhibent, se- 
veritatem, jejunitatemque fastidiunt Chronolo- 
giae 5 quibus tamep qui rion diligentem operam 
navarit , nae is pueriliter fere in historia 
ineptiet; tum vero gravissima gentium negotia 
sic ad temere conceptas opiniones exigunt et 
eontorquent, vix ut species relinquatur veri- 
tatis. Quo equidem nihil dicerem stultius 

pqsse perversiusque inveniri, nisi haec item 
ferretur nonnullorum sententia , historiam non 
ez factis, sed ex philosophiae principiis, 
exponendam esse. Quales profecto homines, 
si foret in terris, rideret Democritus: nunc 
vero omnes rident vel potius miserantur ao- 
curatae doctrinae studiosi. Id scilicet, si quid 
aliud , est nuhem pro Junone amplecti. In 
horum vero omnium' errores ne inducamur, 
percipiamus autem pragmaticae historiae fruc- 
tus ubcrrimos, una efficit Critica, cujus mihi 
in. hac disciplina commendandam sumsi utilita- 
tem. Quodsi unquam, Auditores, ad sensus 
meos aperiendos aliquam recte^ dicendi facultatem 
exoptaverim , ita nunc certe vellem praecipua 
quaedam mihi concessa esset, ut quae de gra- 
vissimo praeclarae artis munere sentio, apte 
digneque vobiscum communicarem. 

Egregie Polybius, prouti animal, inquit, 
luminibus ademtis, prorsus inutile redditur, 
ita, si veritatem ex historia tollas, quod su- 
perest illius, nullius usus est narratio. Sed 
veritatem ut assequi in mathematicis discipli- 
nis licet, ita sectari oportet in historia, opti- 
meque is in hujus studio versatus videatur, 
qui ad eam quam proxime accesserit. Yiae 
autem, quae eo ccrtissime ducit, hic est ad- 

itus, ut : ipsos fontes indagemus et adeanras. 
Qua in re jam continuo grave quoddam cer- 
nitur Critices munus. Sunt autem illi , ut 
numero multi, ita genere varii. Et primum 
quidem in censum veniunt traditiones, ea 
maxime gentium aetate obviae, qua^literarum 
usu parum cognito, rerum memoria ore pa- 
rentum et vatum carminibus cum liberis ac 
popularibus communicatur. Sed bae prouti 
populorum origines et antiquissimam condi- 
tionem unice persequuntur , ita latius patent 
acta, quae vulgo dicuntur et monumenta, 
quo pertinent cum alia tum rudera*, nummi, 
inscriptiones, rationes authenticae, id est, 
foedera, diplomata, alia, omnes omnino pu- 
blica auctoritate confectae . scriptiones: quam- 
quam ne haec etiam omnes historiac partes 
aeque attingunt. Ita rei diplomaticae multo 
major est in recentiore, quam in antiqua his- 
toria utilitas. Quamobrem, quos memoravi, 

* Haec quanti sint in historia aestimanda nostra in 
primis patuit aetate, qua celeberriraorura peregrinatorum 
descriptionibus innumera cognovimus ^egypti , JVubiae f 
Aethiopiae aliarum regionum rudera sepulcrorom , tem- 
plorum , palatiorum. Vid Heeren ldeen cum passim in 
disq. de gentibus Africanis, tum Op. Tom. XIII, p. 35a 
sqq., edit. ult et in primis in praef. ad disquisit. de 
Aegyptiisy Tom. XIV, ubi totam historiae monumentia 
nisae rationem egregie explicat, 

fontes ubdrtate facile superant scriptoves, per- 
petuam magis historiam complectentes , rerum 
autem enarratarum nisi testes at saltem aequa- 
les. Seriores enim bistorici in illorum tantum 
desiderio fontium locum tenent. Illos igitur 
scriptores, quamquam reliquos non negliget 
fontes, praecipue tamen mea spectabit oratio. 
Jam vero quod in familiari vitae consuetudine 
quotidie animadvertitur , homines, si quando 
aliquid audierint, diffidere testimonio eorum, 
quibus iliud alii jam narrarunt, ipsum con- 
tinuo indagare narrationis auctorem, quaerere 
num hic rei interfuerit, aut certe a locupleti- 
bus eam testibus acceperit, et tum demum 
credere: id in gentium bistoria tractanda nonne 
eo diligentius fiet, quo graviores hic res, quam 
in circulis illis , cognituque digniores propo- 
nuntur? Purissima, quam ex limpido fonte 
derivaveris, aqua, ubi per plurimos hortos 
ducta fuerit, semper fere de suo aliquantum 
remittit splendore et sordium nonnihil con- 
trahit. Pariter res gentium ex primorum auc- 
torum scriptis.ab aliis deinceps desumtae et 
adumbratae non quidem semper mendaciis sunt 
oneratae; quis enim tam abjecte de natura 
humana existimet, ut omnes omnino, qui ex 
primariis auctoribus profecerunt , mentitos 
fuisse dicat? sed ex varia variorum sentiendi 

cogitandique ratione, e diversis diversorum 
ingenii dotibus, aliis item caussis pluribus, 
nonnihil plerumque alieni assumunt, et veluti 
pristinam suam integritatem amittunt. Quae 
cum ita sint, illos potius quam hos scriptores 
adeundds esse patet, eademque de caussa 
minime dubitandum, quin, iis si reliquos, 
quicunque sint, fontes adjunxerimus, ad veri r 
in historia potissimum spectandi, cognitionem 
certissime tensuri simus. Neque tamen m 
recentiorum vituperationem scriptorum haec 
a me dicta esse putetis: quasi eorum et 
parvi faciam in historiae explicatione positum 
laborem , et libros cuipiam legere ac medi- 
tari dissuadeam. Non adeo sum stultus, qui 
ad percipiendum v. gr, Imperii Romani tum 
incrementum et florem, tum lapsum et interi- 
tum, ad cognoscendam Medii Aevi conditionem 
tam universi quam partis illius, quae Sacras 
complectitur Gentium Europaearum Expeditic— 
nes, ad Patriae nostrae vigorem intelligendum 
sic omnia fontibus tribuam, ut M ontesquivii , 

nihil plane eo valere diligentique lectione 
indigna esse statuam, Sed hoc dico, et, si 
quid aliud , assevero , historiae notitiam , quoad 
ejus fieri possit, ex ipsis fontibus hauriendam, 
nec nisi praeclaris seriorum scriptionihus , 

accurato tamen judicio submissis, esse ampli- 
ficandam. 

Hac igitur ratione, quemadmodum modo 
significabam, ad veri cognitionem tendimm. 
Nam ut quam proxime illuc accedamus, fon- 
tes indagasse et adiisse nequaquam sufficit, 
eorundem jam porro accedat oportet diligens , 
severa, critica omnino dijudicatio, 

Neque enim incultorum hominum traditiones 
sermone poetico, id est, figuris et metaphoris 
plerio, conceptae, memori& diu propagatae, 
res gestas, uti acciderunt, ita simpliciter pro^ 
pommt; sed multis eas accessiombus,.ornatas 
dicam an oneratas? amplificatas, miri subinde 
speciem nactas exhibent, quibus quidem tan- 
quam involucris nisi denudentur, gentium 
origines et vetustissimam conditionem adeo 
non illustrant* ut quasi noctem quandam iis 
offundant. Veluti de bello Trojano quis nescit 
multa ornate tradita ad nostram aetatem per- 
venisse, quibus qfci aeque acquiesceret atque 
Xenophonteaa Anabaseos narratione, nae is 
veri parum studiosus et esset et haberetur. 
Qtiapropter sedulo explorandum, quid incultae 
lingnae ratid* rudium hominum phantasiaj 
sentiendi opinandique modus adjecisse videan- 

tur ornamentoriim , quaeque, bis sublatis 
omnibus, verissima maneant. Est haec diffi- 
cillima, fateor, investigatio , in qua, cum 
proclive sit errare, cautissime profecto nos 
versari, id est, rejiciendi temeritatem, aeque 
ac servandi religionem vitare oportet. Quodsi, 
his, tanquam scopulis , rite evitatis extremis , 
medium tenuerimus iter, magnopere illa histo- 
riae studio proderit* Quae vero in traditionibus 
requiritur xpfar» eadem adhibeatur necesse est 
actis et monumentis. Nummi enim, quorum 
ope gravis nonnumquam historiae locus sive 
cognoscatur seu comprobetur, multum abest, 
ut omnes sint germani. Monumenta eorumque 
inscriptiones non ad eam semper, quam prae 
se ferunt, pertinent aetatem, qua tamen si sint 
posteriora, auctoritatem vel nullam habeant 
vel valde exiguam. Rationes etiam authenticae 
ut gravissimum a publica confectione pondus 
accipientes , ita egregiam utilitatem praestantes , 
falsae subinde sunt et depravatae , privatos ut- 
pote vel auctores nactae vel corruptores: qua 
ergo in re historicorum libris sunt similes, 
ne ipsis quidem semper germanis, sed spu- 
riis nonnunquam et corruptis. Horum igitur 
fontium amplitudinem explorare et veritatem 
parvine quaeso an summi potius censebitur 
momenti? Justa quidem eorum aestimatio est 

pcnes archaeologiae, rei numismaticae et di- 
plomaticae peritos , a quorum iccirco opinioni- 
hus necessario saepe pendent historiae studiosi. 
Neque tamen ita pendere ament, ut, quas 
dtsciplinas petcallere concessum sit paucissi- 
mis, has non aliquando attingant ipsi et in 
suos usus convertant. Nam licet in omnihus, 
quae et numero plures et pondere graves tum 
liistoria junctae copulataeque sunt, disciplinis 
babitare ac regnarc singulis seculis vix singuli 
queant, in nulla tamen adfeo tironi cuipiam 
esse conceditur et rudi, ut nihii unquam 
praesidii inde ad rerum gestarum intelligen*» 
tiam petere possit Sed haec hactenus. Ad 
ipsos enim scriptores festino , qui , si quid 
video, reliquis historiae fontibus diligentius 
etiam severiusque sunt > dijudicandL Ete- 
nim ne ipsi quidem, qui primi res quasdam 
gestas memoriae mandarunt , aut potuerunt 
semper verum videre, aut voluerunt cuncti 
errores evitare. Quae ipsa pro orationis nieae 
consilio uberius nunc persequi et exemplis 
illustrare lubet, i ■ . > 

Varia est variorum temporum conditio. 
Ipgeniorum luce , regiminis formarum exc$lr- 
lentia, studio libertatis alia praestant, gravis- 
simis alia erroribus, servitute, densissimisque 

tenebris premuntur; nonnullis res bellicae 
unice placuere* sunt item, quae pacis artibus 
nobilitentur. Haec autem eorum varietas dici 
vix potest quantum ad veri scribendi faculta* 
tem et adjumenti contineat et impedimenti. 
Hinc enim non ea tantum scriptorum doctrina 
pendet, qua si careant, jejuni plane atque 
inepti rerum gestarum sunt enarratores , sed 
pendet simul easdem rite explorandi dijudi- 
candique facultas. Quis enim aut a viro, 
ingenioso licet et docto, sed ea nato aetate, 
qua nullum fere foederum, mercaturae, stu- 
diorum vinculum conjungit gentes, nec nisi 
aegre suscipi possunt itinera: aut etiam ab eo, 
cujus aevum opinionum pravitate, superstitione , 
aliis, qui rectum judicii usum impediunt, 
erroribus infectum est : quis igitur ab bujus- 
modi hominibus populorum res vere semper 
descriptum iri censet? Haerebunt, ni fallor, 
in illornm moribus , legibus , institutis expo- 
nendis; sua item suorumque bominum judkia 
in alios transferent; in gravi denique histori- 
corum munere, quod caussarum continetur 
investigatione et explicatione, omnium mazime 
errabunt. Ubi vero, commutatis temporibus, 
ad sui invicem notitiam magis pervenerint et 
e pristina opinionum perversitate emerserint 
gentes , accuratius haec omnia verifisque ad- 

utnbrari poterun*. Quae cum ita sint, Audi- 
tores> assentiemini mihi, credo, slatuenti, 
severam historiae studiosum prudentiam decere 
et diligentiam, qua temporum et rationem 
attendat et in scriptores vim investiget, tum 
critice exploret , verane nec ne possint narrari* 
An vero exemplis primum dicta illustrari vul- 
tis ? Nil judico facilius pluribusve accommo- 
datius, ut disertos se ostendant. Sed quam- 
qnam ex omni fere historiae parte afferri illa 
queant et plurima et gravissima, nunc tamen 
nobilissimum illud, quod opportune succurrit, 
et unum instar multorum rem egregie con- 
firmat, excitasse sufficiat virorum par, cui 
historiae conscribendae ars apud Graecos prae- 
clara omnia accepta refert. De rebus Graeciae 
optime egerunt Herodotus €t Thucydides, 
sed diverso uterque consilio, modo, eventu. 
Suae autem belii Persici explanationi Hero- 
dotus tanquam cpisodia inseruit cum alia 
plura , tum multarurh «arundemque rudium 
ac remotarum gentium descriptionem. Ita 
ih iis occurrunt Scythae alhque boreales 
populi,de quibus quae refert unde cognoscere 
-potuerit historiae pater , adeo non continuo 
^ipparet, ut. multi ea fabulis annumerarint. 
Quid igitur? In horum nos verba jurabimus? 
•An tef* «d nonnuJlorum exemplun* de tradi- 

torum veritate nulli dubitabiznus , et nobis-» 
metipsjs quaerentibus , unde baec omnia ita 
esse sciamus, satisfaciemus respondendo, He- 
rodptum ea tradidisse? Cavebimus profecto, 
si sapere velimus, et a temeritate illorum et 
ab borum credulitate, ut ferenda et probanda 
fortasse in pueris, sic viris indigna plane t 
Sed veri studio unice ducti ne feremus quidem 
judicium , antequam in aevi Herodotei rationem 
inquisiverimus, eaque quomodo ille usus fuerit 
exploraverimus. Hinc autem ubi didicerimus, 
Graecos illo tempore et alibi habuisse colonias, 
et vero iis diu jam frequentasse Pontum 
Euxinum , atque ita multas adire potuisse , 
regiones; Herodotum porro aetatis suae et 
opportunitate utentem et morem sequentem 
cum in alias dissitas terras tum vero Olbiam, 
Septentrionale Ponti Euxini emporium, pro- 
fectum fuisse, partem etiam Scythiae visitasse* 
et illic. in gentium illarum rebus indagandis a 
Graecis Pontum Euxinum circumhabitantibus 
et mejcaluram exercentibus , praecipueque ab 
ipsis Scythis profecisse: haec igitur tam gra- 
via tamque late patentia postquam penitus 
perspexerimus . gentium illarum vere descri- 
bendarum facultatem Herodoto egregiam qui- 

J 

• U IV, e. 81. C£ Httfen Operom, Tom. XI, p. H66. 



► 

Digitized by 



dem, non tamen eam fnisse intelligemus, quae 
ab omni omnino eum tueretur errore, Quo 
quidem si in hac operis parte plane carere 
haud potuit, quanto saepius eum tum, vel 
invitissimum , erraturum fuisse par est, Cum 
aut res describeret antiquas , sui superstitione 
aevi contaminatas , ex impuris unice fontibus, 
sacerdotum v. c. narrationibus , templorum 
roonumentis, donariorum inscriptionibus co- 
gnoscendas, eam a vetustate et fontium aucto- 
ritate velut sanctitatem nactas , ut omni dubio 
haberentur majores? aut etiam illis teropori- 
bus, quae nec philosophiae luce illustrata et 
gravibus poeticae religionis erroribus inquina- 
ta erant, rerum maximarum iisque tantum, 
quibus judicium a superstitione plane est in- 
tegrum , explicandarum caussas proferret ? 
Vel fallor, Auditores, vel paucula haecce, 
quibus ex Graecorum de historiae proposito 
opinionibus aliisque temporum illorum mo- 
mentis facillimo negotio adjungantur plura, 
severae investigationis necessitatem apte pro- 
bant. Verumtamen non ita, quaeso, ac- 
cipiantur , ut parum honorifice de hoc 
scriptore judicare censear. Nam nemini cedo 
amore Herodoti, nemo roe roagis viri virtutes 
admiratur, lubentius plurima, quae primum 
rejicienda videntur, verissime tamen ab eo 

scripta esse profitetur , flagrantius denique in 
eo veri studium agnoscit$ sed non hic illud 
studium in cenjum yenit, et istiusmodi operis 
dijudicatk) ut errores multos indicabit, ita 
etiam multa, in dubium saepe vocata, confir- 
mabit \ nec vero tam laudum historico cuipiam 
tributarum. incrementum detrimentumve curo, 
quaxn ipsius historkp caussam ago, cujus 
dignitas, certl quippe veri notiti& nitens, sine 
critica fontium disquisitione tollitur plane. 
Quamobrem minime ad unum haec Herodotum 
pertinent, in alios item auctores, in Thucydi- 
dem adeo, quadrant,quo graviorem antiquitas 
non tulit historicum, Scripsit hic de bello 
Peloponnesiaco, quod cum non tantum Athe- 
nienses et iLacedaemonios , sed omnem paene 
Graeciam vexaverit, plurimos Graecorum colo- 
nos afflixerit, turbaverit etiam barbaras gentes 
et per multos annoa Graeciae, Macedoniac , 
Thraciae, insulis Maris Aegaei, Asiae Minori, 
Siciliae graves intulerit calamitates; mirari 
primum subit , quomodo tot, tam diversae, 
diversisque in locis tamdiu gestae res rite ad 
unius viri notitiam pervenire et ab eo vere 
dijudicari potuerint. Haud profecto satisfaciunt 
uobis aliorum judicia, auctoritatem ejus lan- 
dantium et suo coroprobantium testimonio, 
Sed animadvertenduro,Thucydidem tum remm 

beliicarum aliquamdiu paxticipem, tum e&su- 
lem Scaptesulae, Thiaciae urbe, ubi maxime 
certatum est, babitantem multorum, quae 
scripto consignavit, testem fuisse: alia autem 
accepisse a nobiliaumis utrarumque partium 
geritibus, grandi ab eo pecunia invitatis, ut 
quam accuratissime res gestas , in advexsariis 
continuo annotandas, referrent; nec vero ne- 
gligendum, eam aetate illa apud Qraecos, 
auctoribus praesertim Anaxagora et Socrate, 
philosophandi invalnisse rationem , quae ex- 
celsioris ingenii viros de rebus divinis huma- 
nisque rectius statuere doceret, superstitionem 
ex eorum animis evelleret, et sic eos ad 
gravissima quaeque explicanda et dijudicanda 
aptiores reddereU Nobis autem , his perpensis, 
non sane dubium erit, quin verum comperire 
potuerit Thucydides. 

Et haec quidem de veri acribendi fltcultate, 
historiae* studioso diligenter attendenda, dicta 
sunto. Verumtamen in crjtica, quam dudum 
urgeo, fontium tractatione non indagasse suf- 
ficit, quatenus scriptores verum cognoscere 
potuerintf religiose item investigandum censeo^ 
num illud, si ipsi perceperint, aliis tradere 
voluerint. 

Multa sunt profecto ac varia, quae in 
summa etiara rerum cognoscendarum copia 
veritatis lucem tollant. Nimius patriae amor, 
jpofentiorum metus, remunerationis spes, par- 
tium studium , odium, -amicitia, cognatio, 
affinitas , munera aliaque plura eo saepe valent 
ut falsa nobis pro veris obtrudantu*. Jurje 
quidem Lucianus, vir sanequam doctus et 
acutus, animum in historico requirit speculo 
similem nihil turbido, splendido, cujusmodi 
jnstar reruni species tales reddat, qiiales *o 
ceperit: et metus, inquit, sit expers, incor- 
ruptus, libertatis in dicendo ac simul veritatis 
amans, omriinoque, ut est apud Comicum^ 
jicum v ocet ficum, scapkam dicat scapham^ 
nihil neque odio nec amicitiae tribuat, non 
parcat prae misericordia aut pudore, integre 
benevoleque dijudicet omnes, nec tamen alteri 
plus justo tribuat, hospes denique in suis sit 
libris, «aroAu» ouhitojM , oSfiowlkivm» non quid 
hic illeye judicaturus sit cogitans , sed , quid 
factum sit, diceus *. At quotumquemque liis* 
toricorum his animi perturbationibus adeo non 
se abripi passum esse arbitramur, muneri ut 
guo dicendus sit plenissime satisfecisse? De 
Agath6cle Siciliae tjranno duo exposuerunt 

* Quomodo coo8, mt hwtoria, c 41 et Su 

Graecorunv historici, Timaeus el Callias, 
uterque ut inter se dissentiens, ita veritatis 
negligens. Ille vehemens tyrauui obexsilium, 
in quod pulsus fuerat, inimicus, mortuum 
eum acerrime perstrmxit omnibusque conviciis 
laceravit - plane. Hic contra donis ; corruptus 
turpiter eidem adulatus fuit et sic historiam 
xfQQnTw illam t?* #Kfitt#t magnis muneribus 
vdndidit*. Sed hanc ejus dignitaterri pari jam 
diu ratione contemserat Philistus, abjectus ille 
Siculi Dionysii adulator. Bellum - Punicum 
primum Philinus et Fabius tanto partium 
studio descripsisse fe^runtur , ut nimias pruden- 
tiae, fortitudinis , sapientiae laudes ab altero 
Carthaginiensibus tributas Romanis alteri 
concedere placuerit -j-. Eorum , <jui' Augusto 
successerunt, res, de diserto Taciti testimonio 
florentibus ipsis, ob metum falsae; postquam 
occiderant, recentibus odiis compositae fuerunt. 
Qaod vero ilie de Tiberii, Caji, Claudii, 



* Excerpta ex Diod. de Virt. et Vitu* , Tom. 2 , p. 56i % 
ed, Wess. 

f Sententiae auctorem habemas Polyhium, L. 1, C. 14, 
quem tamen de Ernestii judicio in Op. Phil., p» K)2 # 
nimis in Fabium invectam fuisse haud ignoro. 

4> Andi Initio* 

Neronis rebus affirmat, et in aliorum Impera- 
jtorum facinora quadrat , et in eivitatibus servi- 
tute oppressis non potest non saepius obtinere. 
Sic Procopius Justinianeae virtutis primum 
praeco et adulator, defunctum Imperatorem 
tam acerbe reprehendit, prppe ut ex yitiis eum 
constitisse diceres. Sed prouti incorruptum 
illud, quod historia flagitat, veri studmux ab 
bis frustra exspectes temporibus, ita istiusmodi 
scribendi, ut lubebat, non ut decebat, ratio 
multis etiam medii aevi bistoricis sive potius 
annalium conditoribus propria fuit. In turbarum, 
quae aetate Hispanica patriam exagitarunt, de- 
scriptione tam nostratium quam exterorum ver- 
sata fuit.industria; sed neque illi Hooftianam 
omnes animi integritatem ad eam rem attule- 
runt, et ex his propter partium studium prae- 
sertim notatus est J?amianus Strada. Rerum 
conversiQnem, quae nostra patrumque aetate 
in Francia invaluit, multi et commemorarunt 
et pro variis, quas probabant, partibus varie 
dijudicarunt* Yerumtamen quid plures afferam ' 
bistoricos, ut Lucianei praecepti difficultates 
non tam argumentando probem quam exemplis 
tieclarem? Hinc enim, ni me omnia fallunt, 
illud, quo haec unice peitinent, sponte nunc 
colligitur, in critico historicorum examine veri 
scribendi voluntatem pari saltem ac facultatem 

explprandam «ssq diligentia, Herodotp igitur, 
quamvis egregias saepe rerum cognoscenda- 
rum opportunitates nacto, sed viro Graeco, 
excellentissimarum Graeciae laudum praeconi, 
populorum a Graecis contemtorum historico, 
non ante fidem habebimus, quam de ejus veri 
amore ex ipsius ingenio, dictis, itinerum con- 
silio et ratione efficiendo, plane nobis persuasum 
sit. Thucydidem, Atheniensem, de gravissimis 
suorum civium hostibus exponentem, in exsi- 
lium missum, hujusque auctores dijudicantem 
tum demum sequemur, quando praeter hono- 
rificam oninis aevi de eo sententiam, vehemens 
illud veri studium in divitiis utendi modo, in 
critica vetustissimae Graecoru'm conditionis 
explanatione fabulosis popularium commentis 
prorsus oppositi, in hpstilium pariter ac 
patriarum tum virtutum commemoratione tum 
calamitatum exprobratione , in aliis omnino 
multis conspicuum, attenderimus diligenter, 
Non qonfidemus Polybio, Romanorum, apud 
quos exsul degit, potentiam explicanti, refe- 
rentique saepius de principibus viris, quos 
cognatos amicosve habebat, nisi, indagatis, 
quae ei ad historiam condendam praesto fue* 
rint, subsidiis, patuerit item animi candor, 
cx peculiaribus , quibus veritatis momentum 
declajratur , haud magis elicicndus sententiis, 

quain in ea obvius scribendi ratione, qua ad 
ipsas res gestas, relictis earum auctoribus, 
judicia sua adaptare studuerit. Nulli denique, 
ut paucis complectar, prorsus credemus his- 
torico, . cujus non ingenium, mores, vitae 
conditionem, quoad ejus fieri possit, accura- 
tissime explorayerimus. Etenim sic est natura 
hominis comparata, ut verum appetat saepius 
quam assequatur, rerumque externarum in 
animum occaecandum vim et auctoritatem 
sentiat facilius ac ferat aegrius quam minuat 
tollatve plane» 
■\ 

Quae hactenus, Auditores, de Gritices dixi in 
historia tractanda utilitate et vero necessitate, 
tam recentioris spectat quam antiquae historiae 
fontes. Non addam hisce, laudatam illam 
fontium disquisitionem tum in primis sevcre 
instituendam esse, cum aut incertae ipsi 
dubiaeve sunt fidei, aut res continent minus 
probabiles. Nec summum ejus momentum 
ostendam in illorum dissensione, quando eae- 
dem res ab aliis sive scriptoribus seu variorum 
fontium auctoribus aliter et simul tam pro- 
babiliter ab omnibus proponuntur, ut nescias 
primum, quae sit probanda sententia: quo- 
modo tum ex majore, quae aliis fuerit, rerum 
cognosccndarum facultate, ex ardentiore veri 

V 

studio in reliqua narratione nunquam non 
conspicuo, ex monumentorum , si quae sint, 
publicorum , inscriptionis v. c. nummi , in~ 
strumenti maxime authentici consensiorre , dis- 
sensione, silentio, rationes petantur, quibus 
rite ponderatis et subductis ad aliquam tan- 
dem praeferendam opinionem aniraus inclinet. 
Tam sponte enim e praecedentibus hoc effici- 
tur momentum, ut, si longa persequerer ora- 
tione, vestris ingeniis injuriam facere viderer. 
Sed ad illud nunc accedam Critices munus, 
quod ad antiquos maxime historicos pertinet, 
et est sane unum in paucis gravissimum 
difficillimumque, ut ea nobis historiae loca 
expjicet, (fuorum fontes desiderantur. 

Primarios rerum gestarum auctores diligen- 
tissime nobis, veri studiosis, tractandos esse 
supra me statuere memini. At vero haec est 
historiae, praesertim antiquae, dolenda sane 
conditio, ut non semper e fontibus ad illius 
cognitionem proficere liceat. Etenim haud 
raro ipsi vel integri perierunt vel corrupti 
ad nostram aetatem pervenerunt; et istius- 
modi tantum supersunt scriptores, qui suam 
ex iis duxerunt, narrationem. Hos quidem, 
si principum historicorum libri superstites 
essent, non tanti certe^ quanti fit Lodieque, 

aestimaremus; sed illorum jactura horum dig- 
uitatem tantopere auxit,ut ipsis adeo fontihus 
annumerentur. Et profecto gravissimaruxn 
«aepe,; quas ceteroquin plane ignoraremus, 
rerum memoriam nobis conservarunt ; verttra 
aliquot subinde secula iis posteriores fuerunt, 
neque omnia omnes e spectatae fidei monu- 
mentis bauserunt. Quae cum ita sint et vel 
sic tamen ad eorum auctoritatem saepissime 
confugere cogamur, permagni, ni fallor, nostra 
investigare interest, quo tandem loco baec 
babenda sit auctoritas. Hinc enim unice per- 
spicere licet, verane an falsa, probabilia nec 
ne animo comprehendantur. Sed luculentius 
mihi, quae sentio, significanda essg opinor» 

In antiquissima populorum historia insig- 
nem Graeci locum tribuunt Assyrfis. Tantum 
autem abest, ut e florenti hujus gentis aetate 
historicum habeamus, ut nec ille, qui brevi 
post Herodotum eoque uberius multo de As- 
syriis egit, nobis supersit Ctesias, et adeundi 
sint potissimum Siculus Diodorus et Justinus, 
Augustei aevi ille, hic seriorum etiam tem- 
porum aequalis. Quamobrem continuo quae- 
ritur, unde sua hi duumviri duxeriut. Et de 
Diodoro quidertt dubium esse nequit, quem 
utoiverse Ctesiam secutum esse ex ipsius verbis 

patet ; <Je Justino «contra non adeo expedita 
est responsio. Hic enim non tam ipse histo- 
ricus, quam historici epitomator, scriptores 
memoravit nullos. Verumtamen si e critices 
praecepto viri tradita cum Assyriacis Diodori 
contuleris, ut non eadem ubique reperies, sic 
multa tamen Gtesianae narrationis «deprehendes 
vestigia. Sed tum altera sponte oritur quaestio. 
Ctesias ille a rebus hisce, quas historiae suae 
Persicae praemisit, aetate remotus unde pro* 
fecit? quis fuit? Sunt hae disquisitiones in 
scriptore deperdito difficiles saepe, nec ad li- 
quidum subinde perduci queunt, at necessariae 
tamen et nunquam non pro viribus instituen- 
dae. Namque historica seriorum auctorum fides 
ab iis magnam partem pendet. Hic ad Diodori 
et Justini auctoritatem dijudicandam faciunt, 
quam ne intelligunt quidem, qui non cogno- 
verint, Ctesiam, utpote per septendecim annos 
aulae Persicae medicum, tum universe fontes 
habuisse aliis incognitos peregrinis , tum 
etiam vetustissimas rerum Assyriacarum mem- 
branas, in Persicum , ut videtur, sermonem 
translatas, consuluisse *. His autem rite per- 
pensis , explorata* item horum librorum ratione 
et Ctesiae viri, ut plurimi crepant, mendacis 

indole , investigatis denique posteriorum in 
fontibus descrihendis judicio ac fide, ea, quae 
magna opera indagatur, patebit auctoritas. 
Sed mittamus Assyrios , quorum quidem 
bistoriae si Critica tam studiose adhibeatur, 
qua tandem diligentia versari nos oportet in 
gravioribus . Europaearum gentium rebus? In 
historiaSiciiiae, ceJebris illius regionis, summam 
aliquando mari potentiam adeptae, a primariis 
antiqui aevi populis petitae, quae, licet tum 
plures ipsa tulerit historicos, tum peregrinos 
habuerit laudum suarum explicatores, in ho- 
rum tamen omnium jactura e Diodoro rursus 
et Justino maximam partem est cognoscenda? 
In facinoribus Philippi , de quo prudente , 
perspicace et astuto rege, Graecanicae libertatis 
pppressore, imperiique Macedonici conditore 
qui, vel in reliqua narratione, vel de indus- 
tria, exposuerant Ephorus v. c. et Theopom- 
pus aliique interierunt, et sic juniores nos 
scriptores, maxime Diodorum, Aeschinis et 
Demosthenis orationibus jungere coegerunt? 
In expeditionibus Alexandri, quae ut Europae 
non tantum, verum Asiae quoque et Africae 
cpnditionem commutarunt, ita munerum gra- 
vitate consj>icuos, ipsos adeo regis comites et 
duces, nactae historicos, minime tamen horum 
scriptis diu jam deperditis nobis innotuerunt , 

sed ex iis, qui illis usi sun t fon tibtfs, e Dio- 
doro potissimum, Curtio, Plutarcho, Arriano 
et Justino petuntur? In rebus Gracchorum, 
quos gravissimarum , quibus Respublica Ro- 
mana diu perturbata tandem tyrannis paruit, 
calamitatum , inyitissimos sane auctores non 
ampiius ipsorum Orationes , Corneliae ad 
Cajum filium Epistolae, Caji de fratre Tibe- 
rio scriptum, aliive aevo illi ' suppares viri, 
sed juniores iterum, Plutarchus praesertim et 
Appianus nobis cognoscendos praebent? His 
igitur similibusque historiae locis quam, 
quaeso , nos ailhibere decet diligentiam ? 
Superstites eorum historici nec eadem sem- 
per et incredibilia nonnunquam referunt. 
Pro sua Jpsi indole anctorumque, quos ex- 
primere studuerunt, ingenio, et sibi invicem 
saepe repugnant, et fabulis subinde quam 
vero similiora tradunt. Mihi quidem haec 
cogitanti criticae, qnas in rebus Assyriacis 
commendavi, hic potissimum requiri videntur 
disquisitiones. Explorabimus continuo scrip- 
torum ingenium, indagabimus quos adierinj, 
et dijudicabimus fontes. Hinc enim dici vix 
potest, quantopere narratorum veritas pendeat. 
Nam, ut his utar, qui de Alexandro egerunt, 
minime eodem redit, Clitarchumne, hominem 
inflatum omniaque in majus extollehtenV, an 

3 

yero Aristobuium el Ptolemaeum , Tjeh aman- 
tissimos, praeeuntes habuerint. Agathoclis 
facinora apud Diodorum et Justinum leguntur ; 
quae vero luc commemoravit ejus flagitia, ille 
non exposuit, Utrius igitur valeat testimonium 
latet cos. > qui ignorent, a Justino eum expres- 
sum esse scriptoiem, qui secutus fuit Timae- 
um; Diodorum vero nec acerbissimo huic 
tyranni inimico» neque etiam Calliae, turpi 
ejusdem adulatori nimis confisum, mediam 
inter utrumque viam tenuisse, Quae sane 
prudens fuit viri ratio. Tum enim accuratis- 
sime homo proponitur, quando virtutes, quas 
ei tribuunt adversarii, et vitia, quae fautores 
memorant, attenduntur et ponderantur» Quam- 
quam quid Diodorum loquor, cujus auctori- 
tatem sic a fontibus penflere docuit Heynius, 
ut gravissirnas subinde narrationes levissimae 
excipiant. Praeclara profec^o Libro 3 de Aetbi- 
opibus occurrunt, e* AgatfcareMde in primis, 
egregio scripjore, desurnta; bis autera, quae 
subjunguntur 4e Atnajonibus Libya$, aucjoxem 
habentia Dienysium MUesjum, ^ullani plane 

fidem merentut *. ,.. i 

Quae Critico in expiorandis dijudicandisque 
historiae, praesertim antiquae , fontibus sit ad- 
hibenda diligentia, satis mihi videor signifi- 
casse, Sed hoc item est Critices idemque 
palmarinm munus, ut deperditorum etiam 
fontium, quoad ejuS fieri potest, instauret 
memoriam. Herodoti, Thucydidis, Xenophontis 
librf omnium ore feruntur, sed veluti nullos 
per duo secula historicos Craecia tulerit, his 
«aepe subjungitur continuo Polybius, a quo 
item contimio transitus fit ad Diodorum, Dio- 
nysium alios. Pariter e Latinis sexcenties 
Sallnstitim et Liyium, rarius autem iis anti- 
cjuiores, quibus hodieque caremus, memorari 
audies, Scilicet perierunt nobis, qui Graecis 
triumviris SuccesseraUt cum alii pennulti , tum 
duo, quos supra excitavi, principes, Ephorus 
t% Theopompus , nobiles ilji Isocraticae disci- 
plinae alumni* Perierunt qui post Polyhium res 
gentium tradiderant Posidonius, Strabo*, alii. 
Desideramus inmnneros, nnde ad historiam 
Rotnanorum condendara profecit Xivius* Quid 
igitur? Nomina edrum, lmroftrmque, quos 
seripsemnt, titulos cognovimusr, ipsos vero, id 
est scripta eorum historica ignoramus plane? 

• 5 ^ Strabooia me aigoificare tmprif&W t*top%i» 



Jgnoraremus profecto> Auditores, nisi Cri- 
tica illa denuo in lucem protulisset. Haec 
enim diligenter Justinum explorans, Trogi 
Pompeji Epitomatorem, qui Theopompum se~ 
cutus iuit, ipsius inde Theopompi historiam 
instauravit quodammodo ac patefecit, parique 
diligcntia Ephori vestigia legens in Diodoro 
Siculo, historiae non tantum, sed orationis 
etiam Ephoreae formam est et rationem asse- 
cuta» In quibus indagandis restituendisque ut 
praeclare versati sunt Heynius et Heerenus, 
ita in historicis Alexandri instaurandis egregia 
et sunt et hahentur Sanctocrucii merita, atque 
ut alios taceam, qui simile quid aggressi 
sunt et perficiunt, nunc attulisse sufiiciat nos- 
tratium Groenii, Nautae, Ekkeri de Coelio 
Antipatro et Cornelio Nepote commentationes. 
Verumtamen in tristi iUo honarum literarum 
naufragio , praeter illustrium bistoricorum li- 
bros, principum etiam in civitate virorum 
scripta ea perierunt , quibus hi rerum suarum 
memonam prodiderant. Talia confecerant v. c. 
Aratus, Sulla» Messala Corvinus, Augustus, 
ipse etiam M. Tullius Cicero» eo nobis 
pluris aestimanda, quo diligentius iis auctores 
res suas aliorumque privatas complexi fuisse 
videntur. Horum autem jacturam quo facilius 
feramus, eadem efficit, . quam celebjamua f 

Critica. Nam fuit in historicis Graecis, qui 
et oommentarios illos legerat plerosque et in 
principum virorum vitis enarrandis usurpavit , 
historicorum facile omnium eruditissimus , 
Plutarchus. Quamobrem quo accuratius quis, 
Heerenum secutus, vitas illas indagaverit, ut 
non tantum Plutarchi fidem exploraret, sed 
indicia etiam istiusmodi commentariorum ex- 
quireret, eo plenius nobis hoc explebit desi- 
derium. Et hujus quidem disquisitionis unum 
juvat exemplum apponere. Tironem constat 
Giceronis libertum ac familiarem patroni sui 
amicique res descripsisse , cujus liber quantum 
continuerit ad privata et domestica Giceronis 
negotia intelligenda , ex auctoris cum Gicerone 
familiaritate suspicari licet. Sed legat quis 
Piutarcheam Giceronis vitam, animadvertatque 
diiigenter, quae illic familiarem vitae condi- 
tionem spectant, vel fallor magnopere, vel is 
Tironianaescriptionis,qua usus fuit Plutarchus , 
indicia reprehendet et vestigia complurima. 

Aperui meam, Auditores, de Critica his- 
toriae adhibenda sententiam, quam si vobis 
probavero', summam mecum gratiam habetis 
eximiis illis viris, quos criticis veterum mo- 
numentorum disquisitionihus edendis certiorem 
reddidisse constat nostram antiqui *evi cog- 

nitionero» Gauderuus itero alios jam stienue 
eoruju secutos esse exemplum, vehcmenterque 
opfamus, ut viara palmariis illoruw disputa- 
tionibus monstratam, regiam qnippe uoiceque 
probandam* non in aittiqua tantum, sed, 
quoad ejus fieri possit, in reJiqua. etiaift bis- 
toria omnes ingrediantur ejus vere studiosi, 

Habet procul dubio haec bistoriae tractandae 
ratio plurimum difficultatis. Nam, aefvel lin-. 
guarum, quibus principum aaltem populorum 
res traditae ac perscriptae sunt, vel discipli- 
narum cum bistoria eonjuuctavuxn studium 
memorem , plurimi explorandi, secura invicem 
comparandi, dijudicandi suut fontes., caven- 
dumque maxime, ne, quod nonnunquam fieri 
novimus, praeclarus investigationis ardor in 
temerariam cavillationis libidinem abeat. Haud 
convenit illis, qui omnem laboris coustaatiam 
et assiduitatcm respuentes bistoriam btevissimo 
temporis spatio percipere cupiunt. Et si 
quaeratur, num ego, vebementissimus ejus 
propugnator, eam jam ommbus bistoriae par- 
tibus adbibuerirn, non affirmabo, Auditores, 
quod et mearum ienuitas virium^ et ipsa 
etiam ,, quam ad vos habui, oratio me mentiri 
,arguerent. Enitor quidem , ut aeeuratiorem 
mibi rerum gestarum notitiam compasero. 

Admiror, colo, plurimi facio illos viros, qui 
tantos haud fugerunt et vero superai*unt labo- 
res; eorumqae sicuti sequi placet, ita quis 
non lubentissime assequatur exemplum? Sed 
quoniam in his praesertim humanitatis studiis 
neminem se magis quam ipsarum disciplina- 
rum caussam cogitare decet, mei me puderet, 
si necessarium aliquid, cujus autem ipsc non 
superarim impedimenta, iccirco propugnare 
et celebrare vererer. 

Neque tamen difGcultate illa ratio deterret 
magis, quam commendat se utilitate. Nam 
cum sola nos ad veri proxime adducat cog- 
nitionem , sola profecto impedit , quominus 
inania sectemur opinionum commenta et vana 
rerum specie decipiamur, sola etiam nos aptos 
reddit pragmaticae, quam initio memorabam, 
historiae tractationi. Quod affirrnanti milii , 
eoque tandem, unde orsa fnit, orationem con- 
vertenti ii non assentientur, quibus totum hoc 
philosophandi, ut vocant, displicet negotiuni. 
Qucmadmodum enim plures, ncglcctis fonti- 
bus, temere de rebus pronunciant, quas vix 
cognitas habent, ncdum perspectas: sic alii 
criticum fontium examen diligenter instituunt, 
et res ab antiquissimis inde temporibus gestas 
tam accurate tenent, ut ne parvulae quidem 

pugnae minimaeve victoriae eos fugiat notitia; 
at harum omnium caussas, effectus, nexum 
ignorant , . nec vero populorum ingenium y 
mores, studia, progressiones attendunt. Sed 
prouti in illos venustissima quadrat compa— 
ratio, a Wyttenbachio. de iis adhibita, qui 
grammaticam contemnentes veterum linguarum 
intelligentiam , continuo disciplinas antiquo- 
rum, quamquam illis linguis proditas, perci- 
pere velint: nimirum eos quasi in aedificio 
fabricando initium facere a tecto et apicei, de 
fundamentis et parietibus non cogitantes : ita 
bos idem ego agere opinor ac si quis funda- 
mentorum et parietum positione domum con- 
tineri et absolvi contendat: vel etiam similes 
dico illis, qui hominem nobis ostensuri 
sceletum proponant, carne, succo et sanguine 
destitutum. Nam sic profecto se res habet, 
Auditores: Historiae recte operam navare 
nemo potest, nisi qui pragmaticam inquirendi 
rationem instituat, sed hanc tum demum licet 
instituere, postquam historiae fontibus dili- 
geuter adhibuerimus Criticarru 

Et hisce quidem de re gravissima in me* 
dium prolatis eo tandem veniam, quo dudum 
me vocavit animi voluntas , ut pubiice gratias 
agam Athenaei nostri Guratoribus, quorum 
commendatione haec mihi Literarum docenda- 
rum provincia ab Augustissimo Rege fuit 
mandata. — — Ego, Amplissimi Viri, quoties- 
cumque in illius temporis memoriam redeo, 
quo honestam in primisque cum literarum 
studio conjunctam vitae conditionem optantem 
me magis quam sperantem praeclaro boc 
munere Vos ornandum censuistis, toties prae- 
cipuam meae felicitatis partem Vobis refero 
acceptam. Vestra enim erga me voluntate 
non tantum mihi literas colere, sed vitae 
quasi tabernaculum in iis collocare, nec soli 
illorum suavitate frui, sed cum aliis illam 
communicare conceditur. Quod licet vultu 
bilari gratique praesertim animi sensum ex- 
primente dicam, haud putetis tamen, una me 
semper cogitare muneris oblectamenta , diffi- 
cultates vero vel non perspicere vel negligere 
perspectas. Quas enim tantas esse experiundo 
cognovi, quantae ab eruditissimis vix viris, 
nedum a juvene, superentur, has adeo nun- 
quam e memoria depono, ut optimas diligen- 
ter earum quodammodo saltem minuendarum 
vias et rationes indagem, Quodsi faccre per- 

gam, illu4 forte consequar, ut et Yobis 
meam aliquando induslriam diligentiamque 
probem, nec exhniis, quibus usus stim, Prae- 
ceptorihus indignus plane videar ttiscipulus, 
Horum vero virorum in me merita nunquam 
obliyiscarv Semper Goudoeverij qui vete- 
rum monumentorum mihi vim rationemque 
explicuit, semper Scbroderi, qui philoso- 
phiae cum universae tnm praecipue moralia 
praestantiam et lectionibus mihi tradidit, el 
suo potissimum exemplo confirmavit, semper 
Heusdii , qui me non magis literarum virtu- 
tisque imbuit aroore, quam patre mature or- 
batum ut filium dilexit, ad praeclara quaeque 
excitavit, eaque omnino, quae.homini ab ho- 
mine tribui ferme possint maxiroa, mihi tribuit 
omnia; semper horum triumvirorum in me 
beneficia recordabor, consilia et sequar, et 
meis impertiam discipulis. Ceterum Vos, 
Patroni optimi, inihi meisque studiis, ut fa- 
vistis adhuc, ita porro favete, et gratissimum 
nobis omnibus fore confidite, si Vestris sub 
Auspiciis diu floreat antiquissima haecce et 
maxime veneranda bonarum artium sedes. 

Vobis autem, Clarissimi Viri, quarumvis 
Disciplinarum Professores, quid multis me 
verbis commendem } quorum per integrum 

nunc annum siafiuiaiem, siiu benevolentiara 
ejpertos ? Equidem ut de Vestra erga me 
voluntate nullus dubito, sic Vobis d 
Vos observantia sit persuasissimum. Nullum 
profecto officii genus, quo gratum Vobis aair 
ffium testificer, temere praetermittam , et quo 
minus Vobiscum ingenio et doctrina possum, 
eo magis fide cupio et animi integritate cer- 
tare. Sed Vestram. cum amicitiam celebrem, 
qui taceam insignem illam bumanitatem , qua 
me superiore anno et advenam excepit et 
ad postremum vitae tempus prosecutus est 
Ererwinus Wassenbergbius ? Permagni sem-r 
per feci et faciam porro bonorum ornniutn 
erga me voluntatem, sed viri, ut aetate, sic 
ingenio, eFuditione* sapieatia tam longe miui; 
longeque, praeslantis benevolentiara experiri, 
hoc quanti tandem' me aestimasse putatis? 
Neque tamen tua non recordor ia me merita 
Clarissime de Crane, qui me ne ore quidem 
aut vultu tibi cognitum, per literas domum 
tuam invitasti, cotniterque semper excipiens, 
plurima eademque gravissima docuisti, nullam 
tamqn praeceptods aetate provecti austerita- 
tem afiectans, nec supercilio unquam tenuem 
juvenis contemnens doctrinam , sed ita suaviter 
mecum colloquens, ut viderer mihi subinde 
non tam erudiri a sene, quam discere ab 

aequaii. Tuam ne eiliditionem celebrem mea 
me infantia prohibet, Eam autem ut diu ad 
Athenaei et illarum, quas tu maxime colis, 
literarum emolumentum conferas, etiam atque 
etiam opto. 

Tandem ad Vos me converto , Frisiaci 
Athenaei Cives, Juvenes optimi dilectissimi- 
que, Sic enim jure Vos appello , qui 
non solum me , juvenem ipsum , luben- 
ter studiorum comitem assumseritis , sed et 
insignia roihi observantiae dederitis amicitiae- 
que documenta. Vobis certe scio meam de 
Critica historiae adhibenda probari sententiam. 
Nam cum superiore anno Critices dignitatem 
exemplis confirmarem, haud obscure miht 
assensi fuistis. Nunc autem eandem teneamus 
viam, et id omni ope nitamur, ut gentium 
historia nobis aliquando fiat vitae magistra, 
morum emendatrix , expultrixque vitiorum. 
Equidem vero iterum Vobis affirmo atque 
sancte polliceor, nihil prius roe potiusve 
habiturum, nisi ut Vestris commodis ea, qua 
decet, diligenti& prospiciam. Cui promisso ut 
plene semper cumulateque satisfaciam, 

Faxit Deus Optimwt Maxitnus. 

